BEC ออกหุ้นกู้ 2 ชุด ดบ.สูง 5.10% ขายสถาบัน-รายใหญ่ 6-10 พ.ค.นี้
BEC ออกหุ้นกู้ 2 ชุด ดอกเบี้ยสูง 4.20%-5.10% ต่อปี ขายสถาบัน-รายใหญ่ 6-10 พ.ค.นี้ หวังนำเงินที่ได้ไปชำระคืนหนี้บางส่วนของหุ้นกู้
BEC ออกหุ้นกู้ 2 ชุด ดอกเบี้ยสูง 5.10% ขายสถาบัน-รายใหญ่ 6-10 พ.ค.นี้ หวังนำเงินที่ได้ไปชำระคืนหนี้บางส่วนของหุ้นกู้
29 เม.ย. 2565

บริษัท บีอีซี เวิลด์ จำกัด (มหาชน) หรือ BEC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 2 ชุด รวมมูลค่าไม่เกิน 2,000 ล้านบาท
ชุดที่ 1 เสนอขายไม่เกิน 1,600 ล้านบาท อายุ 3 ปี อัตราดอกเบี้ยคงที่ 4.20% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 2 เสนอขายไม่เกิน 1,000 ล้านบาท อายุ 5 ปี อัตราดอกเบี้ยคงที่ 5.10% ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยบริษัทจะเสนอขายหุ้นกูให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 6 และ 9-10 พฤษภาคม 2565 ผ่านธนาคารกรุงเทพ ธนาคารกสิกรไทย บล.เกียรตินาคินภัทร และ บล.เอเชีย พลัส ซึ่งเป็นผู้จัดการการจัดจำหน่ายหุ้นกู้
ด้านบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB” แนวโน้มอันดับเครดิต “Positive” เมื่อวันที่ 7 มี.ค.65
ทั้งนี้บริษัทจะนำเงินที่ได้จากการออกและเสนอขายหุ้นกู้ในครั้งนี้ไปชำระคืนหนี้บางส่วนของหุ้นกู้ จำนวน 2,000 ล้านบาท